Diari Oficial de la Generalitat Valenciana


Sumari del DOGV 4477, del 09-04-2003 (2003/4172)

ORDE de 3 d'abril del 2003, de la Conselleria d'Economia, Hisenda i Ocupació, per la qual es regula el permís dels treballadors a fi de poder exercir el dret al vot en les eleccions del 25 de maig de 2003.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/04/03/(1)/dof/vci/html**

### Dades del document

Número de DOGV
:   4477

Data del DOGV
:   09-04-2003

Secció del DOGV
:   I. DISPOSICIONS GENERALS

Número del document
:   2003/4172


Data del document
:   03-04-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * jornada de treball
    * dret de vot
    * legislació
    * eleccions regionals
    * eleccions locals

ORDE de 3 d'abril del 2003, de la Conselleria d'Economia, Hisenda i Ocupació, per la qual es regula el permís dels treballadors a fi de poder exercir el dret al vot en les eleccions del 25 de maig de 2003. [2003/4172]
  
Convocades eleccions a les Corts Valencianes per Decret 3/2003, de 31 de març, del president de la Generalitat Valenciana (DOGV d'1 d'abril del 2003) i eleccions locals per Reial Decret 374/2003, de 31 de març, (BOE d'1 d'abril del 2003), que es realitzaran el diumenge 25 de maig del 2003, i d'acord amb el que disposa el Reial Decret 605/1999, de 16 d'abril (BOE de 17 d'abril de 1999), pel qual es dicten normes de regulació complementària dels processos electorals, modificat pel Reial Decret 1382/2002, amb l'acord previ amb la Delegació de Govern, cal adoptar en l'àmbit de la Comunitat Valenciana les mesures corresponents respecte de l'horari laboral dels treballadors que no gaudisquen en el dit dia del descans setmanal, amb esta finalitat, de conformitat amb les normes mencionades i amb el que disposa el Reial Decret 4.105/1982, de 29 de desembre i el Decret 90/2001, de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article 1
  
El diumenge 25 de maig del 2003 les empreses on presten els seus servicis treballadors que tinguen la condició d'electors, i que no gaudisquen en eixe dia del descans setmanal previst en l'article 37 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, concediran a estos permís a fi que puguen participar en les eleccions convocades. El dit permís serà retribuït per l'empresa de conformitat amb el que establix l'article 37.3.d) de la norma legal anteriorment mencionada.
  
Article 2
  
La concessió del permís a què fa referència l'apartat anterior s'ajustarà a les següents normes següents:
  
a) Treballadors l'horari de treball dels quals no coincidisca amb el de l'obertura de les meses electorals o ho faça per un període inferior a dues hores.
  
- En estos supòsits no tindran dret a permís retribuït.
  
b) Treballadors l'horari de treball dels quals coincidisca en dos o més hores i menys de quatre amb l'horari d'obertura de les meses electorals.
  
- Gaudiran de permís retribuït de dues hores.
  
c) Treballadors l'horari de treball dels quals coincidisca en quatre o més hores i menys de sis amb l'horari d'obertura de les meses electorals.
  
- Gaudiran de permís retribuït de tres hores.
  
d) Treballadors l'horari de treball dels quals coincidisca en sis o més hores amb l'horari d'obertura de les meses electorals.
  
- Gaudiran d'un permís retribuït de quatre hores.
  
En tots els casos anteriors, quan, per tractar-se de treballadors contractats a temps parcial, realitzen estos una jornada inferior a l'habitual en l'activitat, la duració del permís abans ressenyat es reduirà en proporció a la relació entre la jornada de treball que desenrotllen i la jornada habitual dels treballadors contractats a temps complet en la mateixa empresa.
  
Correspondrà a l'empresari la distribució, en base a l'organització del treball, del període en què els treballadors disposen del permís per a acudir a votar.
  
Article 3
  
Els treballadors per compte alié que el diumenge 25 de maig no gaudisquen del descans setmanal, i hagen sigut nomenats presidents o vocals de les meses electorals, així com els que acrediten la seua condició d'interventors, tenen dret a un permís retribuït durant el dia de la votació i de cinc hores en la jornada immediatament posterior. Esta reducció de jornada de cinc hores correspondrà igualment als dits presidents, vocals i interventors encara que gaudisquen del descans setmanal en la jornada del 25 de maig.
  
Així mateix, els qui acrediten la seua condició d'apoderats, tenen dret a un permís retribuït durant el dia de la votació, si no gaudixen en eixa data del descans setmanal.
  
Si algun dels treballadors compresos en qualsevol dels dos supòsits anteriors ha de treballar en el torn de nit en la data immediatament anterior a la jornada electoral, l'empresa, a petició de l'interessat, haurà de canviar-li el torn, a efectes de poder descansar la nit anterior al dia de la votació.
  
Article 4
  
Les reduccions de jornada com a conseqüència dels permisos desenrotllats en els anteriors apartats no suposarà minva de la retribució que per tots els conceptes estiguen obtenint els treballadors; servirà com a justificació adequada, d'acord tot això amb el que establix l'article 37.3.d) de l'Estatut dels Treballadors, la presentació de certificat de vot o, si és procedent, l'acreditació de la mesa electoral corresponent.
  
DISPOSICIÓ ADDICIONAL
  
Les regles sobre concessió de permisos retribuïts contingudes en la present orde, seran així mateix aplicables als funcionaris al servici de les administracions públiques, d'acord amb la normativa específica que resulte d'aplicació.
  
València, 3 d'abril de 2003
  
El conseller d'Economia, Hisenda i Ocupació
  
VICENTE RAMBLA MOMPLET


Còpia Permalink ELI